Sunlungus
Sunlungus (Mandarinice traditionalis 公孫龍, simplificata 公孙龙, pinyin Gōngsūn Lóng, Wade-Giles Kung1-sun1 Lung2) (circa 325–250 a.C.n.) fuit socius Schola Nominum philosophiae Sinicae antiquae. Scholam docebat, rectoresque rerum publicarum ei favebant, ac modos pacificos ad disputationes resolvendas suadebat, contra bella quae aetate civitatum bellantium crebra et quotidiana erant. Pauca singula eius vitae manent, et porro multa ex eius scriptis amissa sunt. Omnes eius commentarii—olim quattuordecim, sed solum sex exstant—in anthologia Gongsun Longzi (公孫龍子, pinyin Gōngsūn lóng zi, Wade-Giles Kung-sun Lung-tzu) comprehenduntur. Serie paradoxorum traditionis Hui Shi innotuit, inter quae insigniter est "Equi albi non sunt equi."